UPORABNIŠKA NAVODILA ZA SPLETNO APLIKACIJO

**REGISTRACIJA ŽIVILSKIH OBRATOV V POVEZAVI S PREHRANSKIMI DOPOLNILI IN ŽIVILI ZA POSEBNE SKUPINE**

NAPOTKI V ZVEZI Z REGISTRACIJO ŽIVILSKIH OBRATOV pri Zdravstvenem inšpektoratu RS se nahajajo na strani  <http://www.zi.gov.si/si/storitve/gospodarski_subjekti/registracija_zivilskih_obratov/>.

[Spletna aplikacija Zdravstvenega inšpektorata RS](https://e-storitve-zirs.gov.si/zirs_vloga/) je namenjena registraciji živilskih obratov in posodabljanju podatkov o obratih, ki opravljajo katerokoli dejavnost v povezavi s prehranskimi dopolnili in živili za posebne skupine.





**POMOČ PRI VPISU ŽIVILSKEGA OBRATA**

VNOS NOVEGA UPORABNIKA



Če prvič vnašate vlogo, vam je na voljo zahteva za novo uporabniško ime in geslo. Na strani levo zgoraj kliknite gumb: ''NOV UPORABNIK''.

Za vnos novega uporabnika morate izpolniti nekaj osnovnih podatkov o vašem objektu. Zahtevan je vnos vseh polj.



Ko ste izpolnili vsa polja; PODATKI O OBRATU (Ime, Ulica, Hišna št., Pošta, Tel. Št. ) in PODATKI O NOSILCU (Naziv, Davčna št., Tel. Št., E pošta), kliknite gumb »Pošlji zahtevo«.

S tem boste obvestili centralo, da želite novo uporabniško ime in geslo za vnos vašega živilskega obrata.
Odgovor na vašo zahtevo boste v nekaj dneh prejeli na elektronski naslov, ki ste ga navedli. Vsak živilski obrat ima svoje uporabniško ime in geslo.

**PRIJAVA V SPLETNO APLIKACIJO**



Vsi že obstoječi lastniki živilskih obratov, ki ste prejeli po elektronski pošti uporabniško ime in geslo za dostop do vpisa vloge, se v aplikacijo prijavite s klikom na gumb: ''PRIJAVA'.



Ob uspešni prijavi boste na ekranu videli vpisnik z nekaj že vnesenimi podatki o vašem objektu.

Če ste »nov uporabnik«, boste imeli vpisane podatke, ki ste jih posredovali ob vaši zahtevi za geslo.

Ob vsaki naslednji prijavi oz. spremembi podatkov o objektu boste videli vaše zadnje podatke o stanju objekta.

**VNOS VLOGE**

Vnesti morate vse podatke o vašem živilskem obratu. Vnos polj, v katerih je vnos podatkov obvezen, so označena z \*.

1. NAMEN VLOGE\*

V vpisnih poljih izberite eno od možnih opcij:

• registracijo z navedbo datuma pričetka delovanja,

• spremembo z navedbo datuma ali

• prenehanje obratovanja objekta.

Vsa datumska polja vnesete preko gumba »Koledar«.



1. PODATKI O ŽIVILSKEM OBRATU

Polja, ki jih morate vnesti, so:

* Ime obrata,
* naslov obrata: ulica, hišna št., pošta, občina,
* telefon,
* faks (pustite prazno),
* živilska dejavnost, ki jo opravlja obrat (po standardni klasifikaciji dejavnosti), ime/naziv živilske dejavnosti, šifra kategorije,
* število oseb, ki pri delu prihaja v stik z živili v tem obratu,
* odgovorna oseba,
* obdobje obratovanja pri sezonskem obratovanju (datumska polja vnesete preko gumba »Koledar«)



1. PODATKI O NOSILCU ŽIVILSKE DEJAVNOSTI

Polja, ki jih morate vnesti, so:

* ime / naziv nosilca dejavnosti\*,
* sedež nosilca dejavnosti: ulica in hišna št\*., pošta\*, občina\*,
* davčna številka\*,
* telefon\*,
* faks (pustite prazno),
* elektronski naslov\*



1. AKTIVNOSTI, KI JIH IZVAJA OBRAT

Označite vse aktivnosti, ki jih izvaja obrat, ki je pod nadzorom nosilca živilske dejavnosti iz točke 3. V zadnjem polju pod zaporedno številko 26 prosimo navedite zaporedno številko glavne aktivnosti obrata.

Izbirate lahko med:

1 proizvodnja/izdelava/predelava

2 pakiranje

3 uvoz

4 trgovina na debelo

5 skladiščenje

6 prevoz

7 distribucija

8 trgovina na drobno

9 prodaja na tržnici

11 prodaja iz premičnega obrata

12 prodaja na stojnici

22 posredništvo

23 internetna prodaja

24 prodaja po pošti

25 drugo - prosimo, natančno opredelite in vnesite sami v besedilno polje

26 navedite številko glavne aktivnosti obrata



1. ŽIVILA IN POSTOPKI PRI AKTIVNOSTIH OBRATA

Označite vsa živila in postopke, ki jih vključujejo aktivnosti obrata.

Izbirate lahko med:

14 živila za posebne prehranske namene\*\*

25 prehranska dopolnila

26 drugo- prosimo, natančno opredelite in vnesite sami v besedilno polje

\*\*živila, ki se zaradi posebne sestave ali načina predelave bistveno razlikujejo od običajnih živil, ki ustrezajo označenim prehranskim namenom in se dajejo v promet na način, da je njihova ustreznost posebej označena. Zaradi posebnih prehranskih lastnosti so namenjena prehrani določenih skupin oseb z motnjami prebave in presnove, osebam, katerih fiziološko stanje zahteva nadzorovano in usmerjeno prehrano z določenimi snovmi v živilu ter zdravim dojenčkom in malim otrokom.



1. PODATKI O PREVOZNIH SREDSTVIH, PREMIČNIH OBRATIH, STOJNICAH IN PRODAJNIH AVTOMATIH

Vpišite število:

* prevoznih sredstev,
* premičnih obratov,
* stojnic,
* prodajnih avtomatov,

ki jih obrat hrani in/ali uporablja za prevoz, pripravo, prodajo hrane.



1. INTERNETNA PRODAJA

S klikom označite polje DA / NE glede spletne prodaje.

Če označite DA, navedite še internetni naslov vaše spletne prodajalne.



VLAGATELJ

Navedite ime in priimek vlagatelja ter vlogo v obratu:

* odgovorna oseba,
* lastnik/ca obrata,
* najemnik/ca obrata.



IZJAVA :

Izjavljam, da so zgoraj navedeni podatki resnični in točni.

Za svojo izjavo prevzemam kazensko in materialno odgovornost.

Strinjam se, da se osebni podatki iz te vloge lahko obdelujejo v skladu z

zakonom, ki ureja varstvo osebnih podatkov.

Po vnosu podatkov kliknite gumb »Shrani«, ki se nahaja na dnu vloge.



V kolikor katerega od obveznih podatkov ne boste vnesli, vas bo program o tem obvestil na vrhu strani.
Podatke ustrezno dopolnite in ponovite postopek shranjevanja.

Ob uspešnem shranjevanju boste prejeli obvestilo, da so podatki shranjeni v sistem.



S klikom na gumb »Natisni« si lahko shranjeno vlogo natisnete.

V primeru da ste pri vnosu naredili napako in želite popraviti podatke, se lahko s klikom za gumb »VNOS VLOGE« v meniju vrnete na stran za vnos vloge in postopek ponovite.



S klikom na gumb »POMOČ«, vas spletna aplikacija preusmeri na stran s kratkimi napotki za izpolnjevanje vloge v slovenskem jeziku. Kratki napotki so povzetek teh navodil.

Kadarkoli lahko s klikom na gumb »ODJAVA« zapustite aplikacijo in podatki bodo ostali nespremenjeni.

Vse spremembe se zapišejo le ob kliku na gumb »Shrani« na vpisnem obrazcu vloge.

**Za vse dodatne informacije se obrnite na elektronski naslov:** **pomoc.zirs@gov.si**